ખેર કોણ સાચુ છે ને કોણ ખોટું, તે તો શુક્રવારે ખબર પડી જ જશે. ફિલ્મ શુક્રવારે રિલીઝ થઈ રહી છે. ફિલ્મની ભારે-ભરકમ સ્ટાર કાસ્ટ આ ફિલ્મની યૂએસપી છ. લાંબા સમય બાદ લોકોને અમિતાભ બચ્ચન ઍંગ્રી યંગ મૅન તરીકે નજરે પડવાના છે. ફિલ્મના પ્રોમોથી સ્પષ્ટ છે કે અમિતાભનું પાત્ર ભલે એક વૃદ્ધ વ્યક્તિનું છે, પણ તેમનો અંદાજ ખૂબ જ ગરમ છે. બરાબર એવો જ કે જેવો સિત્તેર-એંસીના દાયકાની ફિલ્મોમાં રહેતો હતો. તો બીજી બાજુ પ્રકાશ ઝા સાથે તેમના ફૅવરિટ અજય દેવગણ, અર્જુન રામપાલ અને મનોજ બાજપાઈ પણ છે. આ સ્ટાર કાસ્ટની કેટલી અસર થશે, તે તો ફિલ્મ રિલીઝ થયા બાદ જ ખબર પડશે, પરંતુ આ ત્રણે જ્યારે પણ મળે છે, પડદા ઉપર કમાલ કરે છે. તેથી સત્યાગ્રહ ફિલ્મ અંગે લોકોમાં ઉત્સુકતા વધી ગઈ છે. ફિલ્મમાં કરીના કપૂર પણ છે કે જેઓ યાસ્મીન અહેમદના રોલમાં છે કે જે એક પત્રકાર છે. ખાદીની સાડી પહેરેલા અમૃતા રાવ પણ પ્રોમોમાં સારા દેખાઈ રહ્યાં છે.